
Disgrifiad Swydd: Swyddi Gwasanaethau Proffesiynol

	Cyfadran/Cyfarwyddiaeth/Maes Gwasanaeth:
	Ystadau 

	Teitl y Swydd:
	Swyddog Cefnogi Athletwyr 

	Adran/Pwnc:
	Chwaraeon (Ystadau)

	Cyflog:
	APM Gradd 6 Pwyntiau 21-25

	Oriau gwaith:
	Amser Llawn – (35 awr yr wythnos)

	Nifer y swyddi:
	1

	Contract:
	Cyfnod penodol hyd at 23 Gorffennaf 2027

	Lleoliad:
	Parc Chwaraeon Bae Abertawe 



	Prif Ddiben y Swydd

	Mae'r rôl hon yn cefnogi'r gwaith o gyflwyno amgylchedd perfformiad uchel Prifysgol Abertawe drwy ganolbwyntio ar:

Ffordd o Fyw er Perfformiad a Lles: Darparu gwasanaethau ffordd o fyw er perfformiad, hyrwyddo lles athletwyr, a gweithredu fel Cydlynydd Gyrfa Ddeuol. Gweithio'n agos gyda hyfforddwyr, ymarferwyr perfformiad, a phartneriaid allanol (TASS, cyrff llywodraethu cenedlaethol, clybiau proffesiynol a Chwaraeon Cymru) i sicrhau profiad ansawdd uchel i fyfyrwyr-athletwyr.

Ysgoloriaethau a Recriwtio: Cyflwyno'r rhaglen ysgoloriaethau chwaraeon dan arweiniad yr Uwch-swyddog Cymorth Athletwyr i gefnogi'r gwaith o recriwtio myfyrwyr-athletwyr cenedlaethol a rhyngwladol, i adeiladu proffil y Brifysgol a phartneriaethau. 


	Dyletswyddau Cyffredinol
	· Darparu gwasanaethau cymorth athletwyr dan arweinyddiaeth yr Uwch-swyddog Cymorth Athletwyr, gan sicrhau eu bod yn alinio â blaenoriaethau'r Brifysgol, fframweithiau cenedlaethol a safonau TASS.
· Cefnogi'r gwaith recriwtio a chadw athletwyr perfformiad uchel, gan gydweithio'n agos â hyfforddwyr, timau academaidd, derbyn myfyrwyr a'r grŵp perfformiad uchel i wella profiad myfyrwyr-athletwyr a llwybrau gyrfa ddeuol.
· Cynorthwyo wrth ddarparu TASS ac ysgoloriaethau, gan gynnwys hyrwyddo, prosesau cyflwyno cais, rheoli ariannol, dyfarniadau a phartneriaethau rhanddeiliad.
· Gweithio gyda chydweithwyr i gyflwyno ymgyrchoedd marchnata, dathlu llwyddiannau athletwyr, a chodi proffil chwaraeon perfformiad y Brifysgol.
· Cyflwyno cymorth un-i-un penodol a chymorth mewn grŵp, a gweithdai i fyfyrwyr-athletwyr a deiliaid ysgoloriaethau fel rhan o'r rhaglen Ffordd o Fyw er Perfformiad.
· Darparu addysg chwaraeon glân, i ddiogelu gonestrwydd athletwyr a'u gyrfa yn y chwaraeon, cydweithio ag adrannau academaidd, cyrff llywodraethu cenedlaethol, a phartneriaid yn y sector i gefnogi llwybrau gyrfa ddeuol, cysylltiadau cyflogadwyedd, a chyfnodau pontio athletwyr.
· Cynnig cymorth cyfrinachol a chyfeirio i ddiogelu lles athletwyr.
· Cyfrannu at adolygiadau a gwerthusiadau rheolaidd i gynnal ansawdd ac effeithiolrwydd y gwasanaeth.
· Gweithio ar y cyd â thimau mewnol, noddwyr, cyn-fyfyrwyr a sefydliadau allanol i gryfhau enw da'r rhaglen, cyllid a chanlyniadau.
· Cefnogi'r gwaith monitro ac adrodd ar ddangosyddion perfformiad allweddol, gan ddefnyddio adborth i gyfrannu at ddatblygiad parhaus.
· Cymryd rhan mewn datblygiad staff, rhannu gwybodaeth a chyfleoedd datblygiad proffesiynol parhaus i wella'r gwaith o ddarparu cymorth er perfformiad.
· Hyrwyddo perthnasoedd gweithio cadarnhaol, cydraddoldeb, amrywiaeth ac ymrwymiadau’r polisi Iaith Gymraeg.
· Cefnogi cydymffurfiaeth iechyd a diogelwch, meithrin diwylliant diogelwch cadarnhaol, ac integreiddio rheoli risg i weithgareddau dyddiol.
Cynnal yr holl gyfrifoldebau gweinyddol ac ychwanegol fel y cytunir gan yr Uwch-swyddog Cymorth Athletwyr a/neu'r Tîm Rheoli Chwaraeon. 

	Gwerthoedd y Gwasanaethau Proffesiynol
	Mae holl feysydd Gwasanaethau Proffesiynol ym Mhrifysgol Abertawe yn gweithredu yn ôl cyfres ddiffiniedig o Werthoedd Craidd - Gwerthoedd Gwasanaethau Proffesiynol a disgwylir y gall pawb ddangos ymrwymiad i’r gwerthoedd hyn o'r adeg gwneud cais am swydd i gyflawni eu rolau o ddydd i ddydd. Mae ymrwymiad i'n gwerthoedd ym Mhrifysgol Abertawe yn ein cefnogi wrth hyrwyddo cydraddoldeb ac wrth werthfawrogi amrywiaeth er mwyn defnyddio'r holl ddoniau sydd gennym.

Rydym yn Broffesiynol
Rydym yn ymfalchïo mewn defnyddio ein gwybodaeth, ein sgiliau, ein gallu creadigol, ein huniondeb a’n gallu i farnu i gyflwyno gwasanaethau a datrysiadau arloesol, effeithiol, ac effeithlon, sydd o ansawdd rhagorol.

Rydym yn Cydweithio           
Rydym yn ymfalchïo mewn amgylchedd gweithio rhagweithiol a chydweithredol o gydraddoldeb, ymddiriedaeth, parch, cydweithio a her, i ddarparu gwasanaethau sy'n ceisio rhagori ar anghenion a disgwyliadau cwsmeriaid.

Rydym yn Ofalgar
Rydym yn cymryd cyfrifoldeb am wrando ar ein myfyrwyr, ein cydweithwyr, ein partneriaid allanol a'r cyhoedd, eu deall ac ymateb yn hyblyg iddynt, fel bod pob cysylltiad rhyngddynt a ni yn brofiad personol a chadarnhaol. 
Mae ymrwymiad i'n gwerthoedd ym Mhrifysgol Abertawe yn ein cefnogi wrth hyrwyddo cydraddoldeb ac wrth werthfawrogi amrywiaeth er mwyn defnyddio'r holl ddoniau sydd gennym.


	
Manyleb Person

	Meini Prawf Angenrheidiol
Cymwysterau
· Cymhwyster sy'n ymwneud â chwaraeon.
· Tystysgrif lefel 3 mewn Cymorth ar gyfer Ffordd o Fyw Athletwyr Dawnus (neu barodrwydd i weithio tuag ati).

Profiad
· Tystiolaeth brofedig o gefnogi athletwyr mewn amgylchedd bugeiliol, hyfforddi neu addysg uwch.
· Dealltwriaeth o heriau gyrfa ddeuol a'r gallu i ddarparu datrysiadau ymarferol.
· Profiad o weithio mewn System Datblygu Talent (e.e., TASS) a thimau perfformiad uchel rhyngddisgyblaethol.
· Profiad o fentora/hyfforddi athletwyr i gefnogi datblygiad personol a datblygiad mewn chwaraeon.

Gwybodaeth a Sgiliau
· Dealltwriaeth gref o amgylcheddau chwaraeon perfformiad uchel a gwasanaethau cymorth.
· Gwybodaeth am systemau addysg uwch y DU a sut maen nhw'n integreiddio â datblygu athletwyr.
· Sgiliau cyfathrebu, trefnu a rheoli amser ardderchog.
· Y gallu i feithrin perthnasoedd â rhanddeiliaid mewnol ac allanol.
· Yr hyder i weithio'n annibynnol a chydag eraill i gyflawni canlyniadau.
· Parodrwydd i weithio oriau hyblyg, gan gynnwys gyda'r hwyr ac ar benwythnosau.

Gwerthoedd ac Ymagwedd 
· Ymrwymiad i gyflwyno gwasanaethau cymorth proffesiynol o safon uchel i athletwyr.
· Ymagwedd gydweithredol, barchus tuag at waith tîm gan ganolbwyntio ar les a phrofiad myfyrwyr-athletwyr.
· Ymagwedd hyblyg a rhagweithiol wrth ddiwallu anghenion athletwyr gyrfa ddeuol a pherfformiad uchel.

Meini Prawf Dymunol
· Gradd neu gymhwyster ôl-raddedig mewn chwaraeon neu faes cysylltiedig.
· Tystysgrif Ymgynghorydd UKAD Achrededig a gwybodaeth am reoliadau atal dopio.
· Profiad fel athletwr elît neu ddarparu addysg/gweithdai i athletwyr.
Achrediad y diwydiant sy'n berthnasol i gymorth berfformiad (e.e. Hyfforddi/mentora ILM).
· Y gallu i gyfathrebu yn Gymraeg.

	Lefel Iaith Gymraeg
	Level 1 – ‘a little’ - pronounce Welsh words. Able to answer the phone in Welsh (good morning / afternoon). Able to use very basic every-day words and phrases (thank you, please etc.). Level 1 can be reached by completing a one-hour training course.

Am ragor o wybodaeth am Lefelau'r Iaith Gymraeg, gweler tudalen we’r Asesiad o Sgiliau Iaith Gymraeg, sydd ar gael yma.

	Gwybodaeth Ychwanegol
	Ymholiadau anffurfiol: Verity Cook: v.l.cook@abertawe.ac.uk 
Dyddiad llunio’r rhestr fer: Dydd Gwener 15 Awst 
Dyddiad y cyfweliad: Dydd Gwener 22 Awst 

Mewn achosion lle mae angen gwiriad boddhaol gan y DBS, rhaid i hwn gael ei dderbyn a'i asesu cyn y gellir cadarnhau dyddiad dechrau.

